آس لیڑھے پمّن
شپ ھَڑکّہیں بِینگے
اژدھے تَہارُوکی
تھام نیمگا برواں
تھام نیمگا جنزاں
آس دامن ءَ داریت
بِینگ رَہسرے وپتگ
اژدھے دَگاں پیچیت
آس لیڑھے پمّن
سیر بار لانٹوگاں
آس گُژنگیں لیڑہ
پینڈ سِستگ اَنت وَہدءَ
کَست کینگاں جائیت
شپ ھَڑکّہیں بِینگے
ناشناس بنیادم
ہر درامدءَ وَکّیت
اژدھے تَہارُوکی
ہر شئے ءَ پِلکّان اِنت
ھُژ کنت ہمک نیم ءَ
آس لیڑھے پمّن
من گوں چابکاں بستگ
شپ ھڑکّہیں بینگے
زیند کپتگیں ہَڈّ ءَ
اژدھے تَہاروکی
بے چراغ گرداناں
تھام نیمگا برواں
تھام نیمگا جنزاں
آس لیڑھے پمّن
شپ ھڑکّہیں بِینگے
اژدھے تَہاروکی
ہَر سَیاں منا تُرسیت